Corsaren, 1844-01-12
Nyt fra Fribert. "Corfarens" Redacteur modtog Nytaarsnat Kl. 12 nedenstaaende Brev fra Fribert, hvilket han herved gjør sig en Fornøielse af at optage. Amerika den 1ste Dec. Lille Ven! Undskyld, at jeg uleiliger Dig med Besørgelsen, af indlagte Digt, som Du vel er saa skikkelig at foranstalte indrykket i Adresseavisen. Digtet indeholder, som Du vil see, en Lykønskning til Eders Konge i det nye Aar, tilligemed et rørt Hjertes Taksigelser til Monarken for alle de uskatteerlige Goder, han har skjænket sit Folk i det svundne Aar. Enhver Anden end mig vilde det have kostet Umage nok at faae saamegen Folkekjærlighed og Taknemlighed indsyet i et saadant Vers; men - "Alting staaer hos Skolemesteren", som man siger. Hel Hel Jkke sandt, Du Smaa? Hvad Betalingen for Digtets Jndrykkelse angaaer, da sender jeg ingen Penge med; thi jeg skulde dog ikke troe, at Jetsmark var falden saa dybt, at han tager Betaling for at indrykke et Vers til Kongen, og det ovenikjøbet et Vers fra mig, J. L. Fribert. Kongen gaaer for Alt. Derfor begyndte jeg mit Brev med ham; nu, da det er gjort, vil jeg ønske Dig, min specielle Ven, et glædeligt Nytaar, og haaber, at Du i det kommende Aar vil tænke og tale ligesaa vel om mig som i det svundne. Hvad siger Du til Budgettet for 1844? Jeg kan da ikke troe Andet, end at Monarkens udtrykkelige Villie er gjort fyldest, og at Budgettet allerede for længe siden er udkommet i al sin Pragt og Herlighed. At det er udstyret med al tænkelig Elegance og stor typographisk Kunst er vel uden for al Tvivl, derfor borger saavel Forfatterens som Forlæggerens og Bogtrykkerens anerkjendte Smage og Kunstsands. Hvormange Millioner bliver der forresten lagt paa Kistebunden i Aar? J mine Velmagts-Dagen var jeg alene istand til at lægge idet mindste 5 Millioner op om Aaret, at sige ikke i Virkeligheden, men paa Papiret eller i Muligheden. Dog, det er jo eens Bier; thi en stor Philosoph, jeg troer han hedder Kant, skal have sagt "at 100 virkelige Dalere indeholde ikke det mindste mere end 100 mulige;" og saadant et Fæ er jeg ikke heller, at jeg ikke skulde kunne indsee, at hvad der gjælder om 100 Daler gjælder ogsaa om 5 Millioner. Ei sandt? Lad mig nu see, at J anvende de 5 Mill. Overskud rigtig godt, f. Ex. til Anskaffelsen af en solid, brandog dirkefri Jernpengekiste til Sorø Academi, til at faae en ny Decoration malet til Holbergs Stykker, til at forhøie Reiersens Gage (er Neiersen endnu ikke bleven Ridder af Elephanten?) og til andre slige almeennyttige Institutioner. Ja, nu maa Du virkelig have mig undskyldt for i Dag; thi jeg skal, ved Kongen! ud i Missisippi-Floden med nogle gode Venner for at fange Neier og Crocodiller, hvoraf der gives en utrolig Mængde i Floden; man maa see at fortjene lidt, eftersom de medbragte Capitaler begynde at faae gallopperende Svindsot. Hils nu alle gode Venner fra mig og skriv mig snart til; fortæl mig Alt, hvad Du vil, Stort og Smaat f. Ex, naar Kongen sidst fik et Hurra, hvad det kostede, hvor langt det kunde høre, hvormange Snese Mennesker der udbragte det etc. etc., kort sagt alt Løst og Fast. Ethvert Bidrag modtages med Taknemlighed. Lev vel, min eiegode lille Ven, og husk engang imellem paa Din : fraværende, til Døden hengivne Ven, Fribert.